ระเบียบกรมการขนส่งทางบกระเบียบกรมการขนส่งทางบกว่าด้วยการเสียภาษีรถประจำปีผ่านจุดบริการพ.ศ. ๒๕๔๒ อาศัยอำนาจตามความในมาตรา ๑๐แห่งพระราชบัญญัติรถยนตร์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนตร์(ฉบับที่ ๗) พ.ศ. ๒๕๓๐ อธิบดีกรมการขนส่งทางบกวางระเบียบว่าด้วยการเสียภาษีรถประจำปีผ่านจุดบริการไว้ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการเสียภาษีรถประจำปีผ่านจุดบริการพ.ศ. ๒๕๔๒ข้อ ๒[๑] ระเบียบนี้ให้ใช้บังคับตั้งแต่วันที่ ๑๕ตุลาคม ๒๕๔๒ เป็นต้นไปข้อ ๓ บรรดาระเบียบ ข้อบังคับ หรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับที่กำหนดไว้ในระเบียบนี้ให้ใช้ระเบียบนี้แทนข้อ ๔ ในระเบียบนี้ จุดบริการหมายความว่าสถานที่ที่บริษัทได้ทำความตกลงกับกรมการขนส่งทางบกในการเปิดให้บริการรับเสียภาษีรถประจำปีแก่ประชาชนโดยทั่วไปบริษัท หมายความว่าบริษัทที่ได้ทำความตกลงให้ความร่วมมือกับกรมการขนส่งทางบกในการเปิดให้บริการรับเสียภาษีรถประจำปีผ่านจุดบริการของบริษัทข้อ ๕รถที่จะรับเสียภาษีประจำปีผ่านจุดบริการต้องเป็นรถที่ไม่มีภาษีค้างชำระหรือมีภาษีค้างชำระไม่เกิน๑ ปี ที่จดทะเบียนตามกฎหมายว่าด้วยรถยนตร์ในเขตกรุงเทพมหานครในประเภท ดังนี้ (๑) รถยนต์นั่งส่วนบุคคลไม่เกิน ๗ คน (รย. ๑) (๒) รถยนต์นั่งส่วนบุคคลเกิน ๗ คน (รย. ๒) (๓) รถยนต์บรรทุกส่วนบุคคล (รย. ๓) (๔) รถจักรยานยนต์ (รย. ๑๒) ข้อ ๖ให้ผู้ประสงค์จะเสียภาษีรถประจำปีผ่านจุดบริการยื่นขอเสียภาษี ณจุดบริการของบริษัทดำเนินการ ดังนี้ ๖.๑ยื่นเสียภาษีรถประจำปีก่อนถึงวันกำหนดวันสิ้นอายุภาษีได้ไม่น้อยกว่า ๑ เดือนแต่ไม่เกิน ๓ เดือน เว้นแต่รถที่มีภาษีค้างชำระไม่เกิน ๑ ปีให้ยื่นได้ทันทีโดยไม่จำกัดระยะเวลา แต่ทั้งนี้ต้องไม่เกินวันสิ้นอายุภาษีของปีถัดไป๖.๒ยื่นหลักฐานดังต่อไปนี้เป็นหลักฐานประกอบการเสียภาษีรถประจำปีผ่านจุดบริการ(๑) ใบคู่มือจดทะเบียนรถ(๒) ใบรับรองการตรวจสภาพรถตามกฎหมายว่าด้วยรถยนต์(สำหรับประเภทรถที่กรมกำหนดให้ต้องผ่านการตรวจสภาพจากสถานตรวจสภาพรถเอกชนก่อนการเสียภาษีประจำปี)(๓)[๒]หลักฐานการเอาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ที่ยังไม่สิ้นอายุ๖.๓ เสียภาษีรถประจำปีและเงินเพิ่ม (ถ้ามี)ตลอดจนค่าธรรมเนียมใบคู่มือจดทะเบียนรถ(กรณีรายการเสียภาษีในใบคู่มือจดทะเบียนรถเต็ม) ตามอัตราที่กฎหมายกำหนด ๖.๔ชำระค่าใช้บริการตามอัตราที่บริษัทกำหนดข้อ ๗ให้บริษัทที่รับเรื่องเสียภาษีรถประจำปีมีหน้าที่ดำเนินการ ดังนี้๗.๑ ตรวจสอบความถูกต้องในการยื่นเสียภาษีรถตามข้อ๖.๑ และข้อ ๖.๒๗.๒ คำนวณและจัดเก็บเงินค่าภาษีรถ เงินเพิ่ม(ถ้ามี) ตลอดจนค่าธรรมเนียมใบคู่มือจดทะเบียนรถ(กรณีที่รายการเสียภาษีในใบคู่มือจดทะเบียนรถเต็ม)และค่าใช้บริการจากผู้ยื่นขอเสียภาษีรถ ๗.๓ ออกใบรับเงินตามข้อ ๗.๒ซึ่งระบุหมายเลขทะเบียนรถไว้ด้วยให้แก่ผู้เสียภาษีรถเป็นหลักฐาน ๗.๔ โอนเงินค่าภาษีรถ เงินเพิ่ม (ถ้ามี)และค่าธรรมเนียมใบคู่มือจดทะเบียนรถ (ถ้ามี)เข้าบัญชีกรุงเทพมหานครตามที่กรมขนส่งทางบกกำหนดภายในเวลา ๕ วันทำการนับแต่วันที่บริษัทได้รับชำระภาษีจากเจ้าของรถ ๗.๕ รวบรวมจัดส่งเอกสารตามข้อ ๖.๒และหลักฐานการโอนเงินตามข้อ ๗.๔ ได้แก่ สำเนาใบรับฝากเงิน (PAY- IN)และหลักฐานการนำเงินเข้าบัญชีกรุงเทพมหานครพร้อมทั้งบัญชีรายละเอียดเกี่ยวกับการรับชำระภาษีรถประจำปีตามแบบที่กรมการขนส่งทางบกกำหนด(รายงานการรับชำระภาษีผ่านจุดบริการของบริษัท) ให้สำนักทะเบียนและภาษีรถสำนักงานขนส่งเขตพื้นที่ ๑ สำนักงานขนส่งเขตพื้นที่ ๒ สำนักงานขนส่งเขตพื้นที่ ๓หรือสำนักงานขนส่งเขตพื้นที่ ๔ แล้วแต่กรณีโดยแยกส่งแต่ละสำนักงานขนส่งที่รถนั้นอยู่ในความรับผิดชอบเพื่อดำเนินการโดยตรงภายในเวลา๕ วันทำการ นับแต่วันที่บริษัทได้รับชำระภาษีจากเจ้าของรถ๗.๖นำเงินค่าภาษีรถมาชำระเพิ่มเติมให้ครบถ้วนในกรณีจำนวนเงินในหลักฐานการโอนเงินเข้าบัญชีกรุงเทพมหานครน้อยกว่าจำนวนเงินค่าภาษีที่เจ้าของรถต้องชำระตามข้อ๑๑ (ถ้ามี)๗.๗รับเรื่องการรับชำระภาษีที่ดำเนินการแล้วเสร็จ ได้แก่ ใบคู่มือจดทะเบียนรถเครื่องหมายการเสียภาษีประจำปี และใบเสร็จรับเงินจากสำนักทะเบียนและภาษีรถหรือสำนักงานขนส่งเขตพื้นที่แต่ละแห่งภายในเวลา ๕วันทำการ นับแต่วันที่ส่งเอกสารหลักฐานการขอเสียภาษีรถตามข้อ ๗.๕ให้สำนักทะเบียนและภาษีรถหรือสำนักงานขนส่งเขตพื้นที่ ๗.๘จัดส่งเรื่องการรับชำระภาษีที่ดำเนินการแล้วเสร็จและหนังสือแจ้งเจ้าของรถในกรณีชำระภาษีไว้เกินตามข้อ๑๐ (ถ้ามี) ให้เจ้าของรถ ข้อ ๘ เมื่อสำนักทะเบียนและภาษีรถสำนักงานเขตส่งเขตพื้นที่ ๑ สำนักงานขนส่งเขตพื้นที่ ๒ สำนักงานขนส่งเขตพื้นที่ ๓หรือสำนักงานขนส่งเขตพื้นที่ ๔ แล้วแต่กรณีรับเรื่องเสียภาษีรถประจำปีจากบริษัทตามข้อ ๗.๕ แล้วให้ดำเนินการดังนี้ ๘.๑ ตรวจสอบความถูกต้องของเอกสารหลักฐานจำนวนเงินค่าภาษีรถ เงินเพิ่ม (ถ้ามี) และค่าธรรมเนียม (ถ้ามี) ที่ได้รับจากบริษัท๘.๒ ออกใบเสร็จรับเงินค่าภาษีและค่าธรรมเนียม(ถ้ามี) โดยลงวันที่ตามวันที่ที่มีการออกใบเสร็จรับเงิน๘.๓ออกเครื่องหมายการเสียภาษีและบันทึกรายการทางทะเบียนและภาษีรถ ดังนี้ (๑)การบันทึกรายการลงทะเบียนเกี่ยวกับการรับชำระภาษีให้บันทึกวันที่ตามวันที่ที่มีการออกใบเสร็จรับเงินและให้ประทับตราข้อความขนาดจิ๋วเพื่อให้ทราบว่าเป็นการเสียภาษีผ่านจุดบริการใดเช่น ข้อความว่า ผ่าน PAY POINTวันที่.......... (วันที่ตามหลักฐานการโอนเงินเข้าบัญชีธนาคาร) ..................เป็นต้น กำกับรายการเสียภาษีไว้ด้วย (๒) สำหรับในกรณีรับชำระภาษีมาเกินตามข้อ ๑๐ให้บันทึกจำนวนเงินค่าภาษีหรือเงินเพิ่ม (ถ้ามี) ตามยอดจำนวนเงินที่จัดเก็บมาจริง๘.๔ การดำเนินการตามข้อ ๘.๑ ถึงข้อ ๘.๓ให้ดำเนินการให้แล้วเสร็จภายในเวลา ๕ วันทำการนับแต่วันที่ได้รับเอกสารหลักฐานการขอเสียภาษีรถที่ครบถ้วนถูกต้องจากบริษัท ๘.๕จัดเตรียมรวบรวมเรื่องการรับชำระภาษีที่ดำเนินการแล้วเสร็จได้แก่ใบคู่มือจดทะเบียนรถ เครื่องหมายการเสียภาษีประจำปี ใบเสร็จรับเงินและหนังสือแจ้งเจ้าของรถในกรณีชำระภาษีไว้เกินข้อ ๑๐ (ถ้ามี)ส่งมอบให้พนักงานที่ได้รับมอบหมายจากบริษัท (MESSENGER)ให้มารับเรื่องคืนตามที่บริษัทแจ้งชื่อให้ทราบเป็นหลักฐานเพื่อให้บริษัทดำเนินการจัดส่งให้เจ้าของรถต่อไปข้อ ๙ ให้สำนักทะเบียนและภาษีรถสำนักงานขนส่งเขตพื้นที่ ๑ สำนักงานขนส่งเขตพื้นที่ ๒ สำนักงานขนส่งเขตพื้นที่ ๓และสำนักงานขนส่งเขตพื้นที่ ๔ รวบรวมหลักฐานการโอนเงินตามข้อ ๗.๔และบัญชีรายละเอียดเกี่ยวกับการรับชำระภาษีรถประจำปีตามแบบที่กรมขนส่งทางบกกำหนด(รายงานการรับชำระภาษีผ่านจุดบริการของบริษัท) ที่ดำเนินการเสร็จแล้วแจ้งกองคลังกรมการขนส่งทางบกภายในกำหนดวันทำการแรกของสัปดาห์ถัดไป เพื่อให้กองคลังกรมการขนส่งทางบก ใช้เป็นหลักฐานในการตรวจสอบกับกรุงเทพมหานครต่อไป ข้อ ๑๐ในกรณีจำนวนเงินในหลักฐานการโอนเงินเข้าบัญชีกรุงเทพมหานครมากกว่าจำนวนเงินค่าภาษีรถที่เจ้าของรถต้องชำระให้สำนักทะเบียนและภาษีรถ สำนักงานขนส่งเขตพื้นที่ ๑ สำนักงานขนส่งเขตพื้นที่ ๒สำนักงานขนส่งเขตพื้นที่ ๓ สำนักงานขนส่งเขตพื้นที่ ๔ แล้วแต่กรณีดำเนินการรับชำระภาษีตามข้อ ๘พร้อมทั้งมีหนังสือแจ้งให้เจ้าของรถทราบว่าได้มีการชำระเงินค่าภาษีไว้เกินตามแบบที่กรมขนส่งทางบกกำหนดเพื่อให้เจ้าของรถนำหนังสือที่ได้รับแจ้งดังกล่าวมายื่นเรื่องขอรับเงินค่าภาษีที่ชำระไว้เกินคืนที่สำนักงานทะเบียนและภาษีรถสำนักงานขนส่งเขตพื้นที่ ๑ สำนักงานขนส่งเขตพื้นที่ ๒ สำนักงานขนส่งเขตพื้นที่ ๓หรือสำนักงานขนส่งเขตพื้นที่ ๔ แล้วแต่กรณีโดยหนังสือแจ้งเจ้าของรถให้จัดส่งไปพร้อมกับการจัดส่งเอกสารใบคู่มือจดทะเบียนรถเครื่องหมายการเสียภาษีประจำปีและใบเสร็จรับเงินตามข้อ ๘.๕เพื่อให้บริษัทจัดส่งให้กับเจ้าของรถต่อไป ข้อ ๑๑ ในกรณีจำนวนเงินในหลักฐานการโอนเงินเข้าบัญชีกรุงเทพมหานครน้อยกว่าจำนวนเงินค่าภาษีรถที่เจ้าของรถต้องชำระให้สำนักทะเบียนและภาษีรถสำนักงานขนส่งเขตพื้นที่ ๑ สำนักงานขนส่งเขตพื้นที่ ๒สำนักงานขนส่งเขตพื้นที่ ๓ หรือสำนักงานขนส่งเขตพื้นที่ ๔ แล้วแต่กรณีแจ้งบริษัทในทันทีที่ตรวจสอบพบเพื่อให้บริษัทชำระค่าภาษีเพิ่มเติมให้ครบถ้วนโดยด่วนโดยวิธีโอนเงินเข้าบัญชีกรุงเทพมหานครเพิ่มเติม และนำหลักฐาน ได้แก่สำเนาใบรับผากเงิน (PAY - IN)และหลักฐานการนำเงินเข้าบัญชีกรุงเทพมหานคร ดังกล่าวมายื่นแสดงพร้อมทั้งรายงานการรับชำระภาษีผ่านจุดบริการของบริษัท แล้วจึงดำเนินการรับชำระภาษีตามข้อ๘ ต่อไป ทั้งนี้หากการโอนเงินค่าภาษีส่วนที่ต้องชำระเพิ่มเข้าบัญชีกรุงเทพมหานครพ้นกำหนดวันสิ้นอายุภาษีให้จัดเก็บเงินเพิ่มเฉพาะในส่วนเงินค่าภาษีที่ชำระเกินกำหนดด้วย ข้อ ๑๒ในกรณีที่เอกสารหลักฐานไม่ครบถ้วนหรือไม่ถูกต้อง ให้สำนักทะเบียนและภาษีรถสำนักงานขนส่งเขตพื้นที่ ๑ สำนักงานขนส่งเขตพื้นที่ ๒ สำนักงานขนส่งเขตพื้นที่ ๓หรือสำนักงานขนส่งเขตพื้นที่ ๔ แล้วแต่กรณีแจ้งบริษัทเพื่อดำเนินการแก้ไขในทันทีที่ตรวจสอบพบ ข้อ ๑๓ การแจ้งบริษัทตามข้อ ๑๑ และข้อ ๑๒ให้ทำเป็นหนังสือตามแบบที่กรมการขนส่งทางบกกำหนดแจ้งให้บริษัททราบโดยส่งมอบให้กับพนักงานของบริษัท(MESSENGER)เป็นผู้ลงนามรับมอบเอกสารการแจ้งเพื่อจัดส่งให้บริษัทต่อไป การแจ้งบริษัทตามวรรคหนึ่งให้ทำสำเนาจัดเก็บไว้เป็นหลักฐานด้วยข้อ ๑๔ในกรณีที่บริษัทได้รับเรื่องที่ดำเนินการแล้วเสร็จตามข้อ ๘.๕แล้วหากเอกสารของเจ้าของรถดังกล่าวเกิดการชำรุดหรือสูญหายให้บริษัทเป็นผู้รับผิดชอบดำเนินเพื่อขอให้ออกเอกสารหลักฐานให้ใหม่ตามระเบียบที่กรมการขนส่งทางบกกำหนดโดยด่วนต่อไปข้อ ๑๕ในกรณีที่มีปัญหาข้อขัดข้องในการปฏิบัติเกี่ยวกับการเสียภาษีรถผ่านจุดบริการให้บุคคลตามตำแหน่งหน้าที่ดังต่อไปนี้เป็นผู้ประสานงานกับบริษัทได้แก่หัวหน้าฝ่ายบริหารงานทั่วไปประจำสำนักทะเบียนและภาษีรถและหัวหน้าฝ่ายทะเบียนรถประจำแต่ละสำนักงานขนส่งเขตพื้นที่ ข้อ ๑๖ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศณ วันที่ ๑๑ ตุลาคม พ.ศ. ๒๕๔๒พงศกร เลาหวิเชียรอธิบดีกรมการขนส่งทางบกระเบียบกรมการขนส่งทางบกว่าด้วยการเสียภาษีรถประจำปีผ่านจุดบริการ (ฉบับที่ ๒) พ.ศ. ๒๕๔๗[๓]ระเบียบกรมการขนส่งทางบกว่าด้วยการเสียภาษีรถประจำปีผ่านจุดบริการ (ฉบับที่ ๓) พ.ศ. ๒๕๔๗[๔]ณัฐดนัย/พิมพ์๑ตุลาคม ๒๕๕๐ปฐมพร/ตรวจ/อัปเดท๔ตุลาคม ๒๕๕๐[๑]ราชกิจจานุเบกษา เล่ม ๑๑๖/ตอนพิเศษ ๙๒ ง/หน้า ๑๗/๑๕ พฤศจิกายน ๒๕๔๒[๒]ข้อ ๖.๒ (๓) แก้ไขเพิ่มเติมโดยระเบียบกรมการขนส่งทางบกว่าด้วยการเสียภาษีรถประจำปีผ่านจุดบริการ (ฉบับที่ ๓) พ.ศ. ๒๕๔๗[๓]ราชกิจจานุเบกษา เล่ม ๑๒๑/ตอนที่ ๘๓ ง/หน้า ๑๗๖/๑๔ ตุลาคม ๒๕๔๗[๔]ราชกิจจานุเบกษา เล่ม ๑๒๑/ตอนพิเศษ ๑๒๕ ง/หน้า ๒๕/๕ พฤศจิกายน ๒๕๔๗